CELEX: C2004/228/10
Language: et
Date: 2004-09-11 00:00:00
Title: Euroopa Kohtu otsus (esimene koda) 15. juuli 2004. aasta otsus kohtuasjas C-315/02 (Verwaltungsgerichtshof'i eelotsusetaotlus): Anneliese Lenz versus Finanzlandesdirektion für Tirol (Kapitali vaba liikumine — Kapitalitulu maksustamine — Austria päritolu kapitalilt saadav tulu: 25 %-line lõplik maksumäär või maksumäär, mis on pool kogukasumile kehtestatud keskmisest maksumäärast — Teise liikmesriigi päritolu kapitalilt saadav tulu: tavaline maksumäär)

11.9.2004   
            
            
               ET
            
            
               Euroopa Liidu Teataja
            
            
               C 228/5
            
         
      EUROOPA KOHTU OTSUS
   
   (esimene koda)
   15. juuli 2004. aasta otsus
   kohtuasjas C-315/02 (Verwaltungsgerichtshof'i eelotsusetaotlus): Anneliese Lenz versus Finanzlandesdirektion für Tirol (1)
   
   (Kapitali vaba liikumine - Kapitalitulu maksustamine - Austria päritolu kapitalilt saadav tulu: 25 %-line lõplik maksumäär või maksumäär, mis on pool kogukasumile kehtestatud keskmisest maksumäärast - Teise liikmesriigi päritolu kapitalilt saadav tulu: tavaline maksumäär)
   (2004/C 228/10)
   Kohtumenetluse keel: saksa
   Kohtuasjas C-315/02, mille esemeks on Euroopa Kohtule EÜ asutamislepingu artikli 234 alusel Verwaltungsgerichtshof'i poolt esitatud eelotsusetaotlus nimetatud kohtus pooleliolevas asjas järgmiste poolte vahel: Anneliese Lenz ja Finanzlandesdirektion für Tirol, EÜ asutamislepingu artiklite 73b ja 73d (praegu EÜ asutamislepingu artiklid 56 ja 58) tõlgendamiseks, on Euroopa Kohus (esimene koda), koosseisus: koja esimees P. Jann ja kohtunikud A. Rosas, S. von Bahr, R. Silva de Lapuerta, K. Lenaerts (referent), kohtujurist A. Tizzano; kohtusekretär vanemametnik M.-F. Contet, 15. juulil 2004. aastal teinud otsuse, mille resolutiivosa on järgmine:
   
               1)
            
            
               Seadus, mis lubab ainult Austria päritolu kapitalilt tulu saavatel isikutel valida lõpliku 25 %-lise maksumäära ja pooles ulatuses kohaldatava tavalise maksumäära vahel, samas kui teistest liikmesriikidest pärinevalt kapitalilt saadud tulu maksustatakse tavalise tulumaksuga maksumäära vähendamata, on vastuolus Euroopa Ühenduste Asutamislepingu artiklitega 73b ja 73d(1) ja (3) (praegu vastavalt EÜ asutamislepingu artiklid 56 ja 58(1) ja (3)).
            
         
               2)
            
            
               Teise liikmesriigi päritolu kapitalilt tulu saavatele isikutele samade maksusoodustuste, mis on lubatud Austria päritolu kapitalilt tulu saavatele isikutele, andmisest keeldumist ei saa õigustada asjaoluga, et teises liikmesriigis asutatud äriühingule kohaldatakse selles riigis madalamat tulumaksumäära.
            
         
      (1)  EÜT C 261, 26.10.2002.